Oficiālais Vēstnesis L 185 , 24/07/2003 Lpp. 0041 - 0054



Komisijas Lēmums (2003. gada 17. jūlijs), ar kuru groza Lēmumus 92/260/EEK, 93/197/EEK un 97/10/EK attiecībā uz reģistrētu zirgu pagaidu ievešanu un ievedumiem Eiropas Savienībā no Dienvidāfrikas (izziņots ar dokumenta numuru C(2003) 1212) (Dokuments attiecas uz EEZ) (2003/541/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Komisijas Lēmumu 2002/160/EK [2] un jo īpaši tā 12. panta 2. punktu, 13. panta 2. punktu, 14., 15., 16. pantu un 19. panta i) apakšpunktu, tā kā: (1) Ar Komisijas Lēmumu 92/260/EEK [3], kurā jaunākie grozījumi izdarīti ar Lēmumu 2002/635/EK [4], nosaka dzīvnieku veselības nosacījumus un veterināro sertifikāciju reģistrētu zirgu pagaidu ievešanai. (2) Ar Komisijas Lēmumu 93/197/EEK [5], kurā jaunākie grozījumi izdarīti ar Lēmumu 2002/841/EK [6], nosaka dzīvnieku veselības nosacījumus un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievešanai. (3) I pielikums Komisijas 1996. gada 12. decembra Lēmumā 97/10/EK, ar kuru groza Padomes Lēmumu 79/542/EEK un Komisijas Lēmumus 92/160/EEK, 92/260/EEK un 93/197/EEK attiecībā uz reģistrētu zirgu pagaidu ievešanu un ievedumiem Kopienā no Dienvidāfrikas [7], kurā jaunākie grozījumi izdarīti ar Lēmumu 2001/622/EK [8], paredz papildu garantijas, ko piemēro reģionalizācijai reģistrētu zirgu ievedumiem Eiropas Savienībā no Dienvidāfrikas. (4) Minētās papildu garantijas pieprasa, lai reģistrēti zirgi noteiktu laiku uzturētos zonā, kas ir brīva no Āfrikas zirgu mēra, un paredz nosacījumus, saskaņā ar kuriem reģistrēti zirgi, ko paredzēts pārvadāt pa gaisu uz Eiropas Savienību, ir jātransportē uz lidostu, kas atrodas uzraudzības zonā no slimību pārnēsātājiem pasargātos apstākļos. (5) Ņemot vērā paredzēto izolēšanu apstiprinātā karantīnas punktā, kas pasargāts no slimības pārnēsātājiem, šķiet pamatoti pieprasīt tādu pašu minimālo uzturēšanās laiku zonā, kas ir brīva no Āfrikas zirgu mēra, attiecībā uz reģistrētiem zirgiem, kas ir ievesti vai pagaidām ievesti Eiropas Savienībā. (6) Aviosabiedrību lidojumu grafiku izmaiņu dēļ reģistrētu zirgu pārvadāšana standarta kravas lidmašīnās nav iespējama, un vienīgā reālā alternatīva ir reģistrētu zirgu pārvadājumi pa jūru. (7) Ir jāparedz nosacījumi, saskaņā ar kuriem reģistrētus zirgus var pārvadāt pa jūru, neapdraudot to drošību, no Keiptaunas ostas, kas atrodas brīvā zonā, uz Eiropas Savienības ostu, kura ir apstiprināta kā robežkontroles punkts atbilstoši Padomes 1991. gada 15. jūlija Direktīvai 91/496/EEK, ar ko paredz principus, kuri nosaka veterināro pārbaužu organizēšanu dzīvniekiem, ko importē Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [9], kurā jaunākie grozījumi izdarīti ar Direktīvu 96/43/EK [10]. (8) Attiecīgi jāgroza Lēmumi 92/260/EEK, 93/197/EEK un 97/10/EK. (9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/260/EEK II pielikumā F veterināro sertifikātu aizstāj ar šā lēmuma I pielikuma tekstu. 2. pants Lēmuma 93/197/EEK II pielikumā F veterināro sertifikātu aizstāj ar šā lēmuma II pielikuma tekstu. 3. pants Lēmumu 97/10/EK groza šādi: 1. Lēmuma I pielikumu groza saskaņā ar šā lēmuma III pielikumu. 2. Šā lēmuma IV pielikuma tekstu pievieno kā IV pielikumu. 4. pants Šis lēmums ir adresēts dalībvalstīm. Briselē, 2003. gada 17. jūlijā Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 53, 23.2.2002., 37. lpp. [3] OV L 130, 15.5.1992., 67. lpp. [4] OV L 206, 3.8.2002., 20. lpp. [5] OV L 86, 6.4.1993., 16. lpp. [6] OV L 287, 25.10.2002., 42. lpp. [7] OV L 3, 7.1.1997., 9. lpp. [8] OV L 216, 10.8.2001., 26. lpp. [9] OV L 268, 24.9.1991., 56. lpp. [10] OV L 162, 1.7.1996., 1. lpp. -------------------------------------------------- I PIELIKUMS " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- II PIELIKUMS " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- III PIELIKUMS Lēmuma 97/10/EK I pielikumu groza šādi: 1. Pielikuma 7.1. punktu aizstāj ar šādu: "7.1. Reģistrētiem zirgiem, kuri paredzēti ievešanai Eiropas Savienībā, jābūt turētiem nosūtīšanas valstī vismaz 90 dienas vai kopš dzimšanas, ja tie ir jaunāki par 90 dienām, vai kopš ievešanas, ja tie ir ievesti tieši no Eiropas Savienības 90 dienu laikā pirms sertifikācijas izvešanai uz Eiropas Savienību, un tiem jābūt turētiem brīvajā zonā vismaz 60 dienas vai kopš dzimšanas, ja tie ir jaunāki par 60 dienām, vai kopš ievešanas, ja brīvajā zonā tie ir ievesti tieši no Eiropas Savienības 60 dienu laikā pirms sertifikācijas izvešanai uz Eiropas Savienību." 2. Pielikuma 11. punktu aizstāj ar šādu: "11. Ja reģistrētus zirgus pārvadā pa gaisu, tad zirgu pārvadāšanu no karantīnas punkta līdz lidmašīnai veic no slimību pārnēsātājiem pasargātos apstākļos un šos apstākļus uztur visa brauciena laikā." 3. Pievieno šādu 12. punktu: "12. Ja reģistrētus zirgus pārvadā pa jūru, tad piemēro šādus nosacījumus: Kuģi, kas pārvadā reģistrētus zirgus no Keiptaunas ostas uz Eiropas Savienības ostu, kura atbilstoši Padomes Direktīvai 91/496/EEK ir apstiprināta kā robežkontroles punkts reģistrētu zirgu veterinārajai kontrolei, nekādā gadījumā starp izbraukšanu un pienākšanu galamērķī nepiestāj ostā, kas atrodas trešās valsts teritorijā vai teritorijas daļā, kura nav apstiprināta zirgu dzimtas dzīvnieku ievešanai Eiropas Savienībā. Kuģa kapteinis sniedz apliecinājumu par atbilstību šiem nosacījumiem, aizpildot IV pielikumā iekļauto deklarāciju." -------------------------------------------------- IV PIELIKUMS " “IV PIELIKUMS +++++ TIFF +++++ " --------------------------------------------------